ORDE do 5 de febreiro de 1999 pola que se resolve a creación formal e integración de centros bibliotecarios na Rede de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/03/1999

Vista a proposta do director xeral de Promoción Cultural, de conformidade co establecido no artigo 6 e 10 da Orde do 21 de novembro de 1995 na que se desenvolve o Decreto 24/1995, do 20 de xaneiro, polo que se regulan os centros bibliotecarios fixos no referente á creación de bibliotecas municipais en colaboración coa Consellería de Cultura, Comunicación Social e Turismo e pola que se regula a integración na Rede de Bibliotecas de Galicia,
RESOLVO:
Primeiro.-Procédese a crear formalmente e integrar na Rede de Bibliotecas de Galicia os centros bibliotecarios relacionados no anexo, comezando pola Biblioteca Pública Municipal do Milladoiro do Concello de Ames e rematando pola Biblioteca Pública Municipal da Rapeira do Concello de Portas.
Segundo.-A resolución favorable de creación e integración estará condicionada á sinatura dun convenio onde se recolla a obriga por parte do centro bibliotecario de prestar un servicio público que deberá axustarse ó estipulado na Orde do 21 de novembro de 1995 na que se desenvolve o Decreto 24/1995, do 20 de xaneiro, que regula os centros bibliotecarios fixos, e que poderá responder nos restantes termos ás especiais características de cada tipo de centros.
Terceiro.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate, da Rede de Bibliotecas de Galicia.
Santiago de Compostela, 5 de febreiro de 1999.
Jesús Pérez Varela
Conselleiro de Cultura, Comunicación Social e Turismo
ANEXO
-Biblioteca Pública Municipal do Milladoiro. Concello de Ames.
-Axencia Municipal de Lectura de Toxiño. Concello de Aranga.
-Biblioteca Pública Municipal do Concello de Ares.
-Axencia Municipal de Lectura de Oseiro. Concello de Arteixo.
-Biblioteca Pública Municipal do Concello de Camariñas.
-Biblioteca Pública Municipal do Concello de Corcubión.
-Axencia Municipal de Lectura de Rutis-Vilaboa. Concello de Culleredo.
-Biblioteca Pública Municipal do Ézaro. Concello de Dumbría.
-Axencia Municipal de Lectura do Concello de Dumbría.
-Axencia Municipal de lectura do Concello de Frades.
-Biblioteca Pública Municipal do Concello de Laxe.
-Axencia Municipal de Lectura de Bemantes. Concello de Miño.
-Axencia Municipal de Lectura de Portosín. Concello de Porto do Son.
-Axencia Municipal de Lectura da Ramallosa. Concello de Teo.
-Axencia Municipal de Lectura de San Vicente de Rial. Concello de Val do Dubra.
-Axencia Municipal de Lectura Neira Vilas do Concello de Touro.
-Axencia Municipal de Lectura do Concello de Abadín.
-Axencia Municipal de Lectura do Concello de Cospeito.
-Biblioteca Pública Municipal do Concello do Vicedo.
-Biblioteca Pública Municipal do Concello de Barbadás.
-Axencia Municipal de lectura do Concello de Beariz.
-Biblioteca Pública Municipal do Concello da Bola.
-Axencia Municipal de Lectura do Concello do Bolo.
-Axencia Municipal de Lectura de Valeixe. Concello da Cañiza.
-Axencia Municipal de Lectura do Concello do Covelo.
-Biblioteca Pública Municipal do Concello da Lama.
-Biblioteca Pública Municipal da Carballeira. Concello de Ourense.
-Axencia Municipal de Lectura do Concello de Paderne de Allariz.
-Biblioteca Pública Municipal do Concello de Parada de Sil.
-Biblioteca Pública Municipal do Concello da Peroxa.
-Biblioteca Pública Municipal de San Francisco. Concello de Ourense.
-Axencia Municipal de Lectura do Concello de Riós.
-Axencia Municipal de Lectura do Concello de Taboadela.
-Biblioteca Pública Municipal do Concello da Veiga.
-Biblioteca Pública Municipal do Concello de Dozón.
-Axencia Municipal de Lectura de Ribadetea. Concello de Ponteareas.
-Axencia Municipal de Lectura de Sta. Mª de Xeve. Concello de Pontevedra.
-Biblioteca Pública Municipal da Rapeira. Concello de Portas.